stanford-oval/wikipedia huggingface dataset:
Uuno Turhapuro (televisiosarja)

| Uuno Turhapuro |
| --- | --- |

Tyyli:  komedia
Kestoaika:  22 min / jakso
Pääosissa:  Vesa-Matti Loiri   Marjatta Raita   Tapio Hämäläinen   Marita Nordberg   Simo Salminen
Alkuperämaa:   Suomi
Verkko:  MTV3
Esitetty:  5. maaliskuuta – 21. toukokuuta 1996
Tuotantokausia:  1
Jaksoja:  23
Tuotanto
Tuottaja(t):  Spede Pasanen
Ohjaaja(t):  Reija Virolainen
Käsikirjoittaja(t):  Spede Pasanen
Tuotantoyhtiö(t):  Spede-Tuotanto Oy
Edeltäjä:  Uuno Turhapuron veli
Seuraaja:  Johtaja Uuno Turhapuro – pisnismies
Aiheesta muualla
IMDb 
Elonet
Uuno Turhapuro on vuonna 1996 MTV3:lla esitetty suomalainen televisiosarja.
Sarjaa esitettiin kahdesti viikossa, tiistaisin ja torstaisin kello 19.30–20.00. Sarja kuvattiin lähes samoissa lavasteissa kuin Spede Pasasen tuottama Blondi tuli taloon -sarja. Turhapurojen koti oli lähes täysin identtinen Hurmaloiden kodin kanssa. Eteiseen vaihdettiin vain eri väriset ovet ja yksi väliseinä purettiin. Turhapurojen kodista löytyi muun muassa sama sänky, kirjahylly, työpöytä ja -tuoli, ruokapöytä sekä jääkaappi jotka olivat Blondi tuli taloon -sarjassakin. Tämä on ainut Turhapuro, joka on kuvattu talviaikaan, alkukeväästä, sillä kaikki Turhapuro-elokuvat on kuvattu kesällä, touko–kesäkuussa.
Spede käytti sarjassa jo Spede Show’ssa 1970-luvulla nähtyä Turhapuro-sketsiä, jossa Uuno esittää vaimolleen television puuttuessa tv-ohjelmia. Tv-sarjassa Uuno esitti sen aikaisia suosikkiohjelmia, kuten Onnenpyörä, Kauniit ja rohkeat, Hyvät, pahat & rumat, Haastattelijana Mirja Pyykkö, sekä parodioi Remontti-Reiskaa ja taikuri Iiro Seppästä.
23-osaisen sarjan esittäminen tv:ssä kesti kolme kuukautta, itse sarjan tapahtumat kestivät vain kaksi vuorokautta. Pitkä tv-sarja oli osasyy appiukkoa näytelleen Tapio Hämäläisen kyllästymiseen Turhapurojen kuvaamiseen. Seuraavassa elokuvassa Johtaja Uuno Turhapuro – pisnismies, häntä ei Tuuran roolissa nähty. Alun perin sarjasta piti tulla 26-osainen, mutta tuotantoteknisten syiden vuoksi kolme viimeistä jaksoa jäivät kokonaan kuvaamatta. Täten toukokuun 23., 28. ja 30. päivinä esitettiin kolmelle viimeiselle jaksolle sovituilla ohjelma-ajoilla muuta uusintaohjelmaa. Lehtien tv-ohjelmatietoihin muutos ei ehtinyt ajallaan.
Sarjaa ei ole toistaiseksi esitetty uusintana tai julkaistu videotallenteena.
Juoni

Tupajumit ja homesienet ovat tuhonneet Uuno Turhapuron appivanhempien kartanon, eikä siellä voi asua mittavan remontin aikana. Vuoristoneuvos ja vuoristoneuvoksetar Tuura ovatkin muuttamassa remontin ajaksi Turhapuroille asumaan. Appiukko Tuura inhoaa kuitenkin vävyään niin, että päättää mieluummin asua vaikka vankilassa. Matkalla Turhapurojen luo hän käy soittamassa puhelinkopista poliisille ja ilmoittaa oman autonsa varastetuksi. Poliisi pysäyttää Tuurat ja pidättää appiukon autovarkaudesta.
Elisabeth Turhapuro kauhistuu kuullessaan isänsä pidätyksestä. Uuno puolestaan alkaa epäillä appiukkoa murhamieheksi ja gangsteriksi ja pelkää mitä kaikkia rikollista tästä vielä paljastuukaan. Anoppi selittää kuitenkin tilanteen, Elisabeth soittaa poliisilaitokselle ja monien sähläyksien jälkeen appiukko lopulta vapautuu. Poliisit alkavat kuitenkin epäillä vuoristoneuvos Tuuraa hulluksi ja päättävät lähettää poliisilaitoksen psykiatrin tutkimaan hänet.
Myös kodittomaksi joutunut Sörsselssön on muuttanut Uunon luokse. Uuno ja Sörsselssön järjestävät appiukolle vankilastavapautumisjuhlat ja nyhtävät häneltä rahaa muun muassa pääsymaksuilla ja arpajaisilla. Ohjelma etenee "gaala-iltaan" asti, ja appiukko sekä naisväki menee pukeutumaan juhlavaatteisiin. Sillä aikaa poliisilaitoksen psykiatri Kielo Nuppu tulee kotikäynnille. Uuno ihastuu heti tähän viehättävään blondiin ja ryhtyy iskemään tätä. Psykiatri kertoo tulleensa "sitä hullua hoitamaan", Uuno kertoo olevansa juuri se hullu, ja hoito alkaa. Uuno kertoo pelkäävänsä pimeää ja haluaa näyttää pelkonsa, joten hän ja psykiatri menevät istumaan sohvalle viltin alle. Appiukko ja naiset saapuvat juhlapuvuissaan ja löytävät kaksikon, mutta Uuno valehtelee naisen olevan esiintyjä ja suostuttelee hänet olemaan paljastamatta itseään.
Poliisilaitoksella psykiatrille selviää, että hän on hoitanut väärää miestä, ja hän tekee uuden kotikäynnin, nyt Tuuraa hoitamaan. Pian kaikki miehet tavoittelevat kauniin psykiatrin huomiota ja kilpailevat siitä kuka on kaikkein hulluin. Lopuksi kaikki saavat kuitenkin terveen paperit.
Jaksot

| Jakso | Ensiesitys |
| --- | --- |
1.: 5.3.1996
2.: 7.3.1996
3.: 12.3.1996
4.: 14.3.1996
5.: 19.3.1996
6.: 21.3.1996
7.: 26.3.1996
8.: 28.3.1996
9.: 2.4.1996
10.: 4.4.1996
11.: 9.4.1996
12.: 11.4.1996
13.: 16.4.1996
14.: 18.4.1996
15.: 23.4.1996
16.: 25.4.1996
17.: 30.4.1996
18.: 2.5.1996
19.: 7.5.1996
20.: 9.5.1996
21.: 14.5.1996
22.: 16.5.1996
23.: 21.5.1996
Näyttelijät

| 0 | 1 | 2 |
| --- | --- | --- |
|  Vesa-Matti Loiri  | … |  Uuno Turhapuro   |
|  Marjatta Raita  | … |  Elisabeth Turhapuro  |
|  Tapio Hämäläinen  | … |  vuoristoneuvos Hugo Tuura   |
|  Marita Nordberg  | … |  rouva Tuura  |
|  Simo Salminen  | … |  insinööri Sörsselssön (jaksot 1, 7-16)  |
|  Elli Castrén  | … |  Unelma Säleikkö (jaksot 2-3, 5, 7-9)  |
|  Antti Pääkkönen  | … |  konstaapeli (jaksot 3-5)   |
|  Tommi Rinne  | … |  komisario Hujanpää (jaksot 5, 7-8)   |
|  Seppo Pääkkönen  | … |  konstaapeli (jaksot 3-5)   |
|  Annika Metsäketo  | … |  myyjä kahvilassa / pitopalvelun työntekijä (jaksot 6, 17, 19)   |
|  Linda Brava  | … |  psykiatri Kielo Nuppu (jaksot 15-17)   |
|  Martti Tschokkinen  | … |  komisario Kupiainen (jaksot 4-5)   |
|  Maija-Leena Soinne  | … |  pitopalvelun rouva / rouva (jaksot 2, 18)   |
|  Aapo Vilhunen  | … |  poliisi (jakso 6)   |
|  Seppo Laine  | … |  hovimestari (jakso 1)   |
|  Antti Virmavirta  | … |  Jaska, poliisi (jakso 6)   |
|  Niko Sinervä  | … |  baarimikko (jakso 1)   |
|  Petteri Summanen  | … |  kioskimyyjä (jakso 2)   |
|  Kristiina Elstelä  | … |  rouva Kotkala-Hammaslärvänen (jakso 7)   |
|  Pertti Melasniemi  | … |  baarimikko (jakso 2)   |
|  Raimo Häyrinen  | … |  Raimo "Höyry" Häyrinen (jakso 12)   |
|  Heikki Kinnunen  | … |  tavarantoimittaja (jakso 3)   |
Näyttelijät > Tekijät

Ohjaus: Reija Virolainen
Käsikirjoitus: Spede Pasanen
Tuottaja: Spede Pasanen
Musiikki: Jaakko Salo
Kuvaus: Juha Jalasti & Timo Jalasti
Editointi: Pauli Salminen
Puvustus: Helena Sinkkonen
Tuotantoyhtiö: Spede-Tuotanto Oy, 1996
Aakkoset (makeinen)

Aakkoset Sirkus ja Aakkoset Hedelmä -karkkipussit syksyllä 2024
Aakkoset on alun perin Hellaksen kehittämä makeinen, jota on myyty Suomessa vuodesta 1970 lähtien ja jota Cloetta myy nykyään Malaco-brändillä. Tuotteesta on olemassa useita erilaisia sekoituksia ja pussikokoja. Aakkoset ovat yksi Cloettan suosituimmista makeismerkeistä ja ne kuuluvat S-ryhmän ja Keskon myydyimpien makeisten joukkoon.
Aakkosista oli vuonna 2019 kuusi eri makua: Choco, Hedelmä, Marja, Salmiakki, Sirkus, Hedelmä & Vaahto. Aakkoset-brändillä valmistetaan myös Jenkki-purukumia. Aakkoset on Suomen vanhin pussimuodossa myyty kotimaista alkuperää oleva salmiakkimakeinen.
Historia > 1970–1999

Hellas toi Aakkoset markkinoille vuonna 1970. Ensimmäiset Aakkoset olivat salmiakinmakuisia. Salmiakin suosio oli noussut 1960-luvulla, jolloin Chymos esitteli muun muassa Pantterin. Myös Hellaksella oli oma salmiakkipastillinsa. 1970-luvun alkupuolella karkkien syönti yleistyi, kun kioskeissa alettiin myydä irtokarkkeja. Vuonna 2001 ilmestyneessä Jukka Annalan Salmiakki-kirjassa tämän ajan symboleina pidettiin Aakkos-pussia, Super Salmiakkia ja Merirosvorahaa.
Vuonna 1982 Kassu Halonen sävelsi ja sovitti musiikin Salmiakkiaakkoset-mainokseen, jossa esiintyi Helena Lindgren.
Vuonna 1995 Salmiakkiaakkos-pussin sisältöä uudistettiin ja sekoituksessa oli kolmea eri makua lakritsipitoisista enemmän salmiakkia sisältäviin. Myyntimäärä kasvoi aluksi, mutta asiakaspalautteen vuoksi palattiin takaisin alkuperäiseen makuun. Sirkusaakkoset (Aakkoset Sirkus) tuotiin markkinoille vuonna 1996.
Historia > 2000–

Vuonna 2000 Suomen kolme myydyintä salmiakkipussia olivat Fazerin Pantteri, Leafin Aakkoset ja Halvan Salmiakki.
Vuonna 2011 Aakkosia valmistanut Leaf yhdistyi Cloettan kanssa.
Vuonna 2014 S-ryhmän myydyimpiä karkkipusseja olivat erilaiset sekoitukset kuten Aakkoset, Remix, Tutti Frutti + Choco ja Merkkarit.
Vuonna 2016 Cloettan suosituimmat karkkipussit olivat TV Mix Original, Sirkus Aakkoset, Hedelmä Aakkoset ja Lauantaipussi.
Vuonna 2017 Sirkus Aakkoset olivat Cloettan toiseksi myydyimpiä irtokarkkeja Suomessa. 315 gramman painoinen Sirkus Aakkoset -pussi oli myös S-ryhmän kolmanneksi myydyin makeispussi ja Keskon 6. myydyin makeispussi. Sirkusaakkoset olivat S-ryhmän 8:nneksi myydyimpiä irtokarkkeja.
Vuonna 2020 Cloetta julkaisi juhlavuoden kunniaksi 1970-luvulta tutut Salmiakkiaakkoset Original-versiona seitsemän eri kieliversiota Aakkoset-pusseista. Pussien kyljissä tuotteen nimi luki suomeksi, ruotsiksi, venäjäksi, viroksi, arabiaksi, englanniksi ja inarinsaameksi. Karkkeihin painettiin 29 uutta kirjainta venäjän, viron, arabian ja saamen kielistä, yhteensä kirjaimia oli 60 erilaista, joita valikoitui pusseihin sattumanvaraisesti. Kieliversioita tehtiin suurimmista Aakkoset-pusseista: Aakkoset Sirkus, Aakkoset Choco, Aakkoset Hedelmä ja Aakkoset Salmiakkisekoitus.
Keväällä 2021 Cloetta esitteli uuden Aakkoset-tuotteen. Aakkoset Aito & Hedelmäinen -makeisissa oli puolet hedelmää, kuten omenasosetiivistettä, päärynätäysmehutiivistettä ja hedelmätäysmehua. Tuotteet olivat myös vegaanisia ja gluteenittomia. Tuotteen tuotekehitykseen oli käytetty kaksi vuotta. Cloetta myi samoja makeisia eri brändien alla myös muissa Pohjoismaissa ja Hollannissa. Syksyllä Cloetta toi markkinoille AllSorts Aakkoset -pussin, joka sisälsi englanninlakritseja, jotka maistuivat Aakkoset Hedelmä -karkeille. Suomessa sijaitsevien Candykingin irtokarkkipisteiden suosituimmat makeiset olivat Center Original, Sirkus Aakkoset ja Susu-pala.
Maut

Vuonna 2024 Aakkoset-tuoteperheeseen kuului seuraavat maut:
Aakkoset Choco
Aakkoset Hedelmä
Aakkoset Karamelli Choco
Aakkoset Kirpeä & Makea
Aakkoset Sirkus
Aakkoset Sitrus Choco
Salmiakkiaakkoset ovat miedosti maustettuja salmiakkeja.
Maut > Poistuneita makuja

Cloettan markkinointipäälliköltä kysyttiin vuonna 2016, mitä heidän aiemmista tuotteistaan toivotaan eniten takaisin. Kärkeen nousi 2000-luvulla valmistettu makean ja kirpeän maun yhdistänyt Aakkoset Sweet And Sour -sekoitus.
Poistuneita Aakkoset-tuotteita ovat esimerkiksi
vuonna 2018 esitelty Emoji Aakkoset -pussi, joka sisälsi muun muassa vesimelonin, colan, greipin, mustikan, appelsiinin, persikan, mangon ja mansikan makuisia karamelleja.
Aakkoset Hedelmä & Vaahto
Vuonna 2019 lanseerattu Aakkoset Marja.
Aakkoset-brändillä on myyty myös Jenkki-purukumia.
Valmistus

Aakkoset valmistetaan valumenetelmällä, jossa makeiset muotoillaan kipsimuoteilla, joita kone painelee makeismassaan. Valuprosessissa tärkkelyssiirappi, sokeri, tärkkelys ja sakeutusaine sekoitetaan veteen ja siihen lisätään aromiaineita ja väriainetta. Valmis liuos juoksutetaan maissitärkkelyspuuterin peittämälle lautapinnalle. Valulaudalta karkit siirretään kuivauskaappiin vuorokaudeksi tai kahdeksi, minkä jälkeen puuterointi poistetaan ja karkit kiillotetaan ennen pakkaamista.
Aiheesta muualla

Hedelmäaakkospullat
Leaf Maxi Aakkoset -karkkipussin tv-mainos vuodelta 1993
Valikoima Aakkoset Sirkus ja Aakkoset Hedelmä -karkkeja syksyllä 2024
Nikke Knatterton (piirrossarja)

| Nikke Knatterton: Mestarietsivän seikkailut> Nick Knatterton |
| --- | --- |
 DVD-julkaisun kansikuva.
Tyyli:  piirrossarja
Kestoaika:  3–24 minuuttia
Luoja(t):  Manfred Schmidt
Pääosissa:   Jarmo Koski, Titta Jokinen
Alkuperämaa:   Länsi-Saksa
Verkko:   ARD  Yle TV2
Esitetty:   17. huhtikuuta 1978 –  1989 –
Tuotantokausia:  1
Jaksoja:  15
Ikäraja:  
Tuotanto
Tuottaja(t):  Manfred Schmidt
Ohjaaja(t):  Manfred Schmidt
Käsikirjoittaja(t):  Manfred Schmidt
Säveltäjä(t):  Bert Grun
Leikkaaja(t):  C. Schmidt
Kuvaaja(t):  R. Domeradski
Tuotantoyhtiö(t):  Manfred Schmidt Produktion GmbH
Aiheesta muualla
IMDb 
Kuva tarinasta nro 15.
Nikke Knatterton: Mestarietsivän seikkailut (saks. Nick Knatterton) on vuonna 1978 valmistunut 15-osainen länsisaksalainen piirrossarja televisiolle. Piirrosarja perustuu saksalaisen sarjakuvapiirtäjän Manfred Schmidtin luomaan yksityisetsivähahmoon Nikke Knattertoniin.
Sarjan syntyhistoria

Manfred Schmidt oli piirtänyt mustavalkoista Knatterton-sarjakuvaa Quick-lehteen vuosina 1950–1959 ja sen jälkeen siirtynyt lehden matkareportteriksi. Vuonna 1970 Schmidt jäi vaille työtä ja olisi halunnut siirtyä Stern-lehden palvelukseen, mutta hänellä oli yhä voimassa sopimus, joka esti häntä työskentelemästä muissa lehdissä kuin Quickissä. Niinpä hän perusti talonsa kellariin piirroselokuvastudion ja ryhtyi tekemään lyhyitä mainoselokuvia ystävänsä ja naapurinsa Loriot’n esimerkin mukaisesti. Mainoselokuvien lisäksi hän alkoi valmistaa piirrosfilmejä argentiinalaisen Guillermo Mordillon sarjakuvista. Televisioyhtiö Bavaria ehdotti hänelle Nikke Knatterton -sarjakuvien animointia. Niinpä Schmidt tuotti, käsikirjoitti ja ohjasi 15 värillistä piirrosseikkailua, joita WDR esitti viiden minuutin annoksina alkuillan ohjelmistossa. Animoijana toimi slovenialainen Miki (Miklavž) Muster.
Piirroselokuvat seuraavat vain väljästi sarjakuvatarinoita. Sarjakuvien lailla myös animaatiot sisältävät alastomuutta, seksuaalisia vihjailuja ja absurdeja juonenkäänteitä. Kertojan lisäksi sarjassa ei oikeastaan ole puhetta, sillä hahmojen suiden liikkuessa kuuluu lähinnä erilaisia vonkuvia äänitehosteita.
Esitykset

Sarja esitettiin ensimmäisen kerran Länsi-Saksassa vuonna 1978 ja Suomessa suomeksi puhuttuna vuonna 1989. Suomessa jaksojen kertojana toimi Jarmo Koski. Kosken mukaan sarjaa tehtiin kuin suoraa lähetystä. Lisäksi Titta Jokinen toimi toisena kertojana sarjan 2. jaksossa "Alibi-baarin salaisuudet".
Videojulkaisut

Sarjan jaksoja julkaistiin Saksassa VHS-tallenteina vuonna 1992 ja kaikki jaksot DVD:nä huhtikuussa 2001 ja Suomessa suomenkielisenä DVD:nä huhtikuussa 2008. Suomalainen DVD myi kultalevyn verran muutamassa kuukaudessa. Saksalainen 2 DVD:n julkaisu sisältää lisämateriaalina Manfred Schmidtin haastattelun.
Jaksot

Tunnetko Knattertonin? (Kennen Sie Knatterton?)
Alibi-baarin salaisuudet (Die Geheimnisse der Alibi-Bar)
Aina perjantaisin (Freitags immer)
Tiirikoita, turvasäilöjä ja tekijöitä (Täter, Türen und Tresore)
Kauko-ohjattu mehiläinen (Die ferngelenkte Super-Biene)
Seteleitä, letukoita ja huijareita (Miezen, Macher und Moneten)
Urkkijoita, hölmöjä ja haihattelijoita (Spesen, Spinner und Spione)
Tuliaseita ja tietokoneita (Ballermänner und Computer)
Käteistä, koruja ja koukeroita (Bargeld, Betten und Brillianten)
Keräilijöitä, väärentäjiä ja varkaita (Sammler, Fälscher und Ganoven)
Rikollinen liemikuutio (Der kriminelle Brühwürfel)
Pää putosi jokeen (Ein Kopf fiel in die Themse)
Ryöstäjiä, tyttöjä ja hotelleja (Greifer, Girls und Grandhotels)
Muotia, maalareita ja malleja (Moden, Maler und Modelle)
Kujeita, kuhertelua ja kuvantekijöitä (Finten, Flirts und Filmmacher)
Kirjallisuutta

Sackmann, Eckart: Oh, Nick Knatterton: Das Leben des berühmten Meisterdetektivs ausgespäht von Eckart Sackmann.  Hildesheim:  Comicplus, 2013.  ISBN 978-3-89474-234-8
Akkaa päälle

| Akkaa päälle |
| --- | --- |
 Sarjan logo ensimmäiseltä kaudelta 1994-1995.
Tyyli:  komedia
Kestoaika:  35-50 min / jakso
Pääosissa:  Mikko Kivinen  Taneli Mäkelä Pirkka-Pekka Petelius Vesa Vierikko
Alkuperämaa:   Suomi
Verkko:  MTV3
Esitetty:  29. marraskuuta 1994 – 5. helmikuuta 2006
Tuotantokausia:  3
Jaksoja:  20
Tuotanto
Tuottaja(t):  Pirkka-Pekka Petelius
Ohjaaja(t):  Anitta Pankkonen (1994-1996) Mikko Mattila (2006)
Käsikirjoittaja(t):  Mikko Kivinen  Taneli Mäkelä Pirkka-Pekka Petelius Vesa Vierikko
Tuotantoyhtiö(t):  MTV Oy (1994-1996) Pee Pee Oy (1994-1996) Tuotanto Oy Säihky (2006)
Palkinnot
Voitetut:  Venla 1995   Yleisö-Venla 1996
Aiheesta muualla
IMDb 
Akkaa päälle -sarjan logo kolmannelta tuotantokaudelta 2006.
Akkaa päälle on suomalainen komediasarja. Sarjan jokainen jakso on oma tarinansa. Ensimmäinen tuotantokausi kuvattiin vuonna 1994. Toinen tuotantokausi tehtiin 1996 ja ennen uusia jaksoja esitettiin neljä uusintaa ensimmäiseltä kaudelta. Kymmenen vuoden tauon jälkeen sarjaan tehtiin vielä viisi uutta jaksoa ja ne esitettiin alkuvuodesta 2006. Näiden uusien jaksojen jälkeen esitettiin vielä kuusi uusintaa vanhoista jaksoista.
Kuudes osa Oikotuulet palkittiin Venla-palkinnolla vuonna 1995. Seuraavana vuonna Akkaa päälle sai yleisö-Venlan. Team Ahma -jakson henkilöistä on tehty myös oma televisiosarja Team Ahma. Akkaa päälle julkaistiin vuonna 2008 DVD:nä.
Marraskuussa 1996 Helsingin Sanomien Jukka Kajava luonnehti Akkaa päälle -sarjaa epätasaiseksi mutta inhimilliseksi ja ”hyväksi katsoa”. Hän piti siitä, että sarjan jaksot ovat vaihtelevasti työryhmän eri jäsenten käsikirjoittamia.
Jaksoluettelo > Ensimmäinen tuotantokausi

| Jakso | Nimi | Ensiesitys | Uusinta | Uusinta |
| --- | --- | --- | --- | --- |
| 1. | Parivaljakko | 29.11.1994 | - | - |
| 2. | Saneeraaja eli kertomus lamasta ja kasvusta | 06.12.1994 | 1996 | 04.02.2006 |
| 3. | Sokeria ostamassa eli kohtuurel kaikkee | 13.12.1994 | - | - |
| 4. | Don Juan eli lampputehtaan poika miehisten intohimojen pyörteissä | 20.12.1994 | - | - |
| 5. | Luomuloma eli kyllä Siperia isää opettaa | 27.12.1994 | 1996 | - |
| 6. | Oikotuulet | 03.01.1995 | 27.08.1996 | 26.02.2006 |
| 7. | Sohva eli ahneutta ja aitoa rakkautta | 10.01.1995 | 1996 | - |
Jaksoluettelo > Toinen tuotantokausi

| Jakso | Nimi | Ensiesitys | Uusinta |
| --- | --- | --- | --- |
| 8. | Kaksoisolento | 29.10.1996 | 19.02.2006 |
| 9. | Pieni happihyppy | 05.11.1996 | 18.02.2006 |
| 10. | Koiran elämää eli karvainen kolmidraama | 12.11.1996 | 12.02.2006 |
| 11. | Luokkakokous | 19.11.1996 | 11.02.2006 |
| 12. | Tavallinen perjantai | 26.11.1996 | - |
| 13. | Käen kolo | 03.12.1996 | - |
| 14. | Hautajaiset | 10.12.1996 | - |
| 15. | Team Ahma eli kertomus ystävyydestä, sankaruudesta ja rakkaudesta | 23.12.1996 | - |
Jaksoluettelo > Kolmas tuotantokausi

| Jakso | Nimi | Ensiesitys | Uusinta |
| --- | --- | --- | --- |
| 16. | Toni ja Ile | 01.01.2006 | 02.09.2006 |
| 17. | Salainen paratiisi | 08.01.2006 | 09.09.2006 |
| 18. | Jimi etsii rajojaan | 21.01.2006 | 16.09.2006 |
| 19. | Vähän jeesiä | 22.01.2006 | 23.09.2006 |
| 20. | Saneeraus | 05.02.2006 | 30.09.2006 |
DVD-julkaisut

Akkaa päälle -sarjan jaksoista julkaistiin kolme tupla-DVD:tä vuonna 2008. Levyillä ei ole lisämateriaalia. Sarjan 15. jakso 'Team Ahma' on julkaistu vuonna 2005 Team Ahma 1 DVD:llä.
| Kansikuva | Nimi | Julkaisupäivä | Levyn 1 jaksot | Levyn 2 jaksot |
| --- | --- | --- | --- | --- |
|  | Akkaa päälle 1 | 29. elokuuta 2008 |  6. Oikotuulet  9. Pieni happihyppy  14. Hautajaiset |  11. Luokkakokous  3. Sokeria ostamassa  19. Vähän jeesiä |
|  | Akkaa päälle 2 | 29. elokuuta 2008 |  7. Sohva  2. Saneeraaja  20. Saneeraus  |  5. Luomuloma  12. Tavallinen perjantai  17. Salainen paratiisi  |
|  | Akkaa päälle 3 | 29. elokuuta 2008 |  13. Käen kolo  10. Koiran elämää  18. Jimi etsii rajojaan |  8. Kaksoisolento  1. Parivaljakko  4. Don Juan  16. Toni ja Ile  |
White Death

| White Death> Tiedot |
| --- | --- |
Toiminnassa:  2013–
Tyylilaji:  black metal
Kotipaikka:  Lappeenranta
Laulukieli:  suomi, englanti
Jäsenet:  Vritrahn, laulu  Vohla, basso  Avenger, rummut 
Levy-yhtiö:  Werewolf Records (2017–)  Darker Than Black (2014–2016)
Infobox OKNimi-testi OK: 
White Death on suomalainen black metal -yhtye, joka on perustettu vuonna 2013 Lappeenrannassa.
White Death on tunnettu teatraalisista ja rituaalimaisista keikoistaan, joissa on usein alastomuutta, jumalanpilkkaa.
Jäsenet

Vritrahn – laulu (2013-)
Sinisterror – kitara (2020)
Vohla – basso (2013–)
Avenger – rummut (2013–2017, 2020-)
Poisoner - kitara (2022-)
Diskografia > Studioalbumit

White Death (2017,  Werewolf Records)
Iconoclast (2023,  Werewolf Records)
Diskografia > EP:t

White Death (2014,  Darker Than Black)
Diskografia > Split-albumit

White Death / Forlor (2016)
Diskografia > Demot

Promo (2014)
Promo (2020)
Diskografia > Kokoelmilla

Ablaze #15 (2016,  kappale ”Cunt”)
Aiheesta muualla

White Death Facebookissa
White Death Encyclopaedia Metallumissa (englanniksi)
Eskimoiden elämästä

Eskimoiden elämästä on Yle TV1 -kanavalla syksyllä 1986 esitetty kuusiosainen viihdeohjelmasarja. Sen on käsikirjoittanut Jukka Itkonen ja ohjannut Kari Kyrönseppä. Sarjassa näyttelevät Kati Bergman, Tuija Piepponen, Mikko Nousiainen, Seppo Pääkkönen ja Vesa Vierikko. Sarjan musiikin on tehnyt Pedro Hietanen.
Jaksot

| Jakso | Nimi | Ensiesitys |
| --- | --- | --- |
| 1. | Henki lähtee | 4.10.1986 |
| 2. | Vartija nietosten vankina | 18.10.1986 |
| 3. | Eskimot kortille | 1.11.1986 |
| 4. | Kulmakarvat ovat käyneet tarpeettomiksi | 15.11.1986 |
| 5. | Jäykkä astunta | 29.11.1986 |
| 6. | Lumiset ikenet | 13.12.1986. |
Aiheesta muualla

Eskimoiden elämästä Internet Movie Databasessa (englanniksi)
Haloo Helsinki!

| Haloo Helsinki! |
| --- | --- |

 Haloo Helsinki!: Jere Marttila (vas.), Elli Haloo, Jukka Soldan ja Leo Hakanen Rakuunarockissa Lappeenrannassa heinäkuussa 2014.
Tiedot
Toiminnassa:  2006–
Tyylilaji:  pop pop-rock rock
Kotipaikka:  Helsinki
Laulukieli:  suomi
Jäsenet:  Elli Haloo, laulu, basso   Jere Marttila, kitara, taustalaulu   Leo Hakanen, kitara, taustalaulu   Jukka Soldan, rummut  
Levy-yhtiö:  EMI Music Finland, 2007–2011   Ratas Music / Sony Music Finland, 2012–  
Aiheesta muualla
Kotisivut
Infobox OKNimi-testi OK: 
Haloo Helsinki! on suomalainen yhtye, joka perustettiin Helsingissä vuonna 2006.
Yhtyeen albumit III (2011), Maailma on tehty meitä varten (2013) ja Kiitos ei ole kirosana (2014) ovat myyneet platinalevyn verran. Yhtyeen singleistä ”Maailman toisella puolen” on myynyt platinaa ja ”Vapaus käteen jää” kultaa. Yhtye on myös ensimmäinen suomalainen artisti, jonka neljä peräkkäistä singleä (”Maailman toisella puolen”, ”Huuda!”, ”Vapaus käteen jää” ja ”Maailma on tehty meitä varten”) ovat nousseet Suomen radiolistan kärkeen.
Historia > Yhtyeen perustaminen

Kitaristit Leo Hakanen ja Jere Marttila ovat tunteneet toisensa jo päiväkodista lähtien. Molemmat kasvoivat Helsingin Suutarilassa ja kävivät myös samaa koulua. Yläasteella he rekrytoivat yhtyeeseensä rumpali Jukka Soldanin, jonka tiesivät olevan koulun paras rumpali.
Syksyllä 2006 Hakanen ja Marttila etsivät uutta solistia perustamaansa yhtyeeseen. He ottivat yhteyttä tulevaan manageriinsa Peter Kokljuschkiniin, joka löysi tulevan laulaja-basisti Ellin (oik. Elisa Tiilikainen).
Historia > Haloo Helsinki! ja Enemmän kuin elää (2006–2009)

Yhtyeen esikoisalbumi Haloo Helsinki! julkaistiin 13. elokuuta 2008, ja se nousi Suomen virallisen albumilistan kuudenneksi.
Albumi pysyi listalla seitsemän viikkoa. Albumilta julkaistiin seuraavat singlet: ”Haloo Helsinki!” lokakuussa 2007 sekä ”Perjantaina”, ”Vieri vesi vieri” ja ”Yksinäiset” kaikki vuonna 2008.
Haloo Helsinki! esitti vuoden 2009 YleX:n virallisen kesäkumibiisin ”Mun sydän sanoo niin”, ja se on samalla syyskuussa 2009 julkaistun Enemmän kuin elää -albumin toinen single. Albumi nousi suoraan albumilistan seitsemännelle sijalle ja pysyi listalla neljä viikkoa. Toukokuussa 2009, ennen kesäkumibiisin julkaisua, Haloo Helsinki! julkaisi ”Jos elämä ois helppoo” -singlen. Kesällä 2009 julkaistiin myös single nimeltä ”Ei Eerika pääse taivaaseen”.